**Proces upisa u I. razred** srednje škole **za sve učenike** **počinje 23. svibnja 2022. godine prijavama učenika u online sustav upisa u srednje škole NISpuSŠ na mrežnoj stranici** [**https://www.upisi.hr/upisi/**](https://www.upisi.hr/upisi/)

Upisi se kao i prijašnjih godina odvijaju u dva roka.

**LJETNI UPISNI ROK** **počinje** prijavama učenika u sustav **23. svibnja 2022. godine i završava 13. srpnja 2022. godine. Prijave obrazovnih programa** vrše se u razdoblju od **25. lipnja 2022. godine do 7. srpnja 2022. godine.** Dana **9. srpnja 2022. godine** objavit će se **konačne ljestvice poretka**. **Dostava upisnica i potrebne dokumentacije** u srednju školu obavlja se u razdoblju **od 11. srpnja 2022. godine do 13. srpnja 2022. godine** (prema datumu koji je na mrežnim stranicama objavila škola).

**JESENSKI UPISNI ROK** **počinje** prijavama u sustav i prijavama obrazovnih programa **20. kolovoza 2022.** godine. **Završetak** prijava obrazovnih programa je dana **25. kolovoza 2022. godine**. Dana **27. kolovoza 2022. godine** objava je **konačnih ljestvica poretka**. **Dostava upisnica i potrebne dokumentacije** u srednju školu obavlja se od dana **29. kolovoza 2022.** **godine**  do dana **30. kolovoza 2022. godine.**

Sve važne obavijesti dostupne su i na mrežnim stranicama srednjih škola.

**KAO POSEBNO VAŽNO IZDVAJAMO:**

1. **STRUKTURU UPISA U SREDNJE ŠKOLE NA PODRUČJU KRAPINSKO-ZAGORSKE ŽUPANIJE**

U deset srednjih škola te Centar za odgoj i obrazovanje Zajezda na području naše županije može se upisati ukupno 1395 učenika.

Strukturu upisa, programe koje možete upisati u srednje škole na području Županije **možete vidjeti u** **prilogu dokumenta** Struktura upisa-srednje škole KZŽ.

1. **POSEBNE ODREDBE O UPISU UČENIKA S TEŠKOĆAMA U RAZVOJU**

Prijave za upis učenika s teškoćama u razvoju odvijaju se u zasebnom postupku prije redovitih upisnih rokova. **Učenici s teškoćama u razvoju su učenici koji su se školovali uz rješenje o primjerenom obliku obrazovanja.**

**OBAVEZNA DOKUMENTACIJA ZA PODNOŠENJE PRIJAVE:**

1. Obrazac prijave koji potpisuju roditelj i učenik – dostupan u prilogu
2. Rješenje o primjerenom obliku obrazovanja
3. Mišljenje službe za profesionalnu orijentaciju Hrvatskog Zavoda za zapošljavanje

**VAŽNO!!**

Učenici s teškoćama u razvoju **mogu u Obrascu prijave** **navesti SAMO PROGRAME IZ MIŠLJENJA HRVATSKOG ZAVODA ZA ZAPOŠLJAVANJE. ISTI PROGRAM MOŽE SE PRIJAVITI U VIŠE ŠKOLA.**

Učenici ne ispisuju prijavnice iz sustava e-upisa i ne nose ih u školu.

U slučaju ostvarenog upisa u program za koji je potrebna liječnička svjedodžba ili potvrda – mišljenje hrvatskog zavoda za zapošljavanje zamjenjuje istu.

**UKOLIKO PRIJAVLJENI PROGRAM ZAHTIJEVA DODATNU PROVJERU ISTA JE OBAVEZNA.**

**GDJE SE PODNOSI OBRAZAC PRIJAVE?**

**Obrazac prijave i obavezna dokumentacija** podnosi se u nadležnom Upravnom odjelu za obrazovanje, kulturu, šport i tehničku kulturu Krapinsko-zagorske županije **osobno ili putem e-maila.**

**Način i mjesto** podnošenja Obrasca prijave **možete vidjeti u prilogu pod naslovom Upute za podnošenje prijava.**

**LJETNI UPISNI ROK**

**Podnošenje prijava** nadležnom Upravnom odjelu **od 23. svibnja do 6. lipnja 2022. godine.**

**Provođenje dodatnih provjera** za kandidate s teškoćama u razvoju i unos rezultata u sustav **23. lipnja 2022. godine –** odnosi se na programe za čiji je upis potrebna dodatna provjera sposobnosti kandidata.

**Rangiranje kandidata s teškoćama u razvoju sukladno listama prioriteta 24. lipnja 2022. godine.**

KRAPINSKO-ZAGORSKA ŽUPANIJA

UPRAVNI ODJEL ZA OBRAZOVANJE, KULTURU, ŠPORT I TEHNIČKU KULTURU